[Resep] Soetpatats | Maroela Media
Soetpatats. Foto: Pixabay.com
4-5 middelslagpatats, geskil, in skywe gesny en met suurlemoenwater bedek (plaas ŉ piering daarop as hulle nie onder die water wil bly nie)
gedroogde nartjieskil of vars, dun geskilde lemoenskil
125 g (125 ml) goue stroop
1 stuk pypkaneel, middeldeur gebreek of 2-3 stukkies kassia
vanieljegeursel of selfs ŉ lepeltjie of twee brandewyn, soetwyn of wit port (opsioneel)
Skep die patatskywe in ŉ groot, diep kastrol. Voeg die skil by en geur met sout.
Bedek met vars water en kook totdat die skywe sag is, maar nie pap sag nie.
Skep intussen die suiker in ŉ plat, groot kastrol en voeg 75 ml (5 e) water by. Roer oor lae hitte totdat die suiker oplos. Verhoog die hitte en kook vir 1 min. Voeg die goue stroop, botter, kaneel en gemmer by en roer totdat die botter gesmelt is en die mengsel begin borrel.
Dreineer die patatskywe. Moenie droogdruk nie.
Voeg die patats by die stroop en gebruik ŉ houtspaan om die skywe om te keer sodat al die skywe behoorlik met stroop bedek is. Bedek, verlaag die hitte en prut vir ongeveer 20 min. Daar sal ŉ redelike hoeveelheid vloeistof in die kastrol wees. Haal die deksel af en prut totdat die sous begin taai raak. Moenie nou meer in die kastrol karring nie, anders breek die skywe.
Prut totdat die skywe toffiekleurig en taai is. Nou kan die soetpatats met ŉ klein bietjie vanieljegeursel of soetwyn gegeur word. Skep in ŉ opdienskottel en hou warm.
Bron: Rooi Rose 1999.
Dit lyk nogal lekker, al eet ek nie graag patats nie. Kan enigiemand asb vir my ouma se koringslaai resep gee? Dis iets wat mens net nêrens kry nie?
Zahn, Google ouma se koringslaai…daar is verskeie resepte, onder andere by Sarie se resepte.
Petro Bezuidenhout · 2 jaar gelede
Hierdie patatresep is onverbeterlik.Ek maak dit dikwels en dit kan ook gevries word indien daar oorbly.Ek het maar altyd my moeder se manier van patat gaarmaak gebruik totdat ek hierdie resep ontdek het.Toets dit gerus!